
rEoion 

Splikashon pakiko e TARAY ta pa 
mucha! 

Taray e aña aki kier a dedica un edi- 
shon na e muchanan di Noord en 
particular y Aruba en general. E 
motibo ya ta conoci caba na e pue- 
blo di Aruba. E aña aki a wordo 
dedica na e muchanan, pues 1979 
ta aña internashonal di mucha. 
Pues muchanan no tin un dia so e 
aña aki dedica na nan, esta “Dia di 
Sinterklaas”, pero e aña completo. 
Taray no kier a laga e hobenan na 
caja y a pone man na obra pa saca 
algo cu ta conmemora e hecho bu- 
nita aki. Bo por puntra bo mes pa- 
kiko e aña aki a wordo dedica na 
mucha. Si korda bon tawata tin 
aña di hende muje, aña di turismo. 
Ta dificil pa bisa den dos palabra e 
rason pakiko 1979 ta “Aña di Mu- 
cha”. Pasobra tin asina tanto mu- 
cha rond di mundo cu asina necesi- 
dadnan special cu ta dificil pa bisa e 
motibo sin exclui ningun grupo. Si 
por wordo bisa cu e meta ta pa po- 
ne mas atenshon riba nos muchanan 
e aña aki, pa asina siñala y traha ri- 
ba e necesidadnan di e muchanan 
pa asina nan tin un miho futuro. 


Esaki ta un oportunidad pa henter e 
pueblo di Aruba conjuntamente 
den forma di gruponan, clubnan 
pone e muchanan unda nan mester 
ta, pues den centro di e atenshon di 
e comunidad. 

Tin hopi majornan conciente cu ta 
traha hopi duro pa nan jiunan tin 
un bon o mihor futuro cu nan mes. 
Esaki sin duda alguno ta un meta di 
apreciá di tal mayornan. Nan tin e 
decir: “Mi kier pa mi jiunan no pasa 
den e amarguranan cu ami a pasa 
aden”. Nos ta spera cu tur mayor- 
nan por realisá e importancia di e 
meta aki. 

Den e siguiente luna taipbe lo sali 
un Taray pero no manera e otro- 
nan. Sorpresa — Sorpresa. 

RED. 



Muchanan den C.B.N. 


PAFTIQIPA8II0N 

Ql 

QIRECTIVA 

Apreciable lectores, 

Ata Taray’un biaha mas riba plasa. 
Direktiva kier a hasi uso di e opor- 
tunidad aki felicitando tur e mucha- 
nan di Noord i Aruba. Ya ku e aña 
aki (1979) a wordo dedika na mu- 
chanan. Nos ta spera ku e pueblo 
di Noord lo skucha na e jamada in- 
temashonal aki pa pone mas aten- 
shon na nos muchanan i no perde 
for di bista ku muchanan di awe ta 
e majornan di majan. 

Direktiva ta hopi kontento di tende 
for di redakshon di Taray ku dos 
numero di Taray lo wordu dediká 
na mucha, pues esun aki i un otro 
ku lo causa mas furor ya ku e lo 
wordu kompilá pa muchanan di 
skoolnan básiko di Noord. (Un es- 
fuerso di aplaudi di Taray). 

Bueno muchanan, ata un oportuni- 
dad pa munstra bo talento redak- 
shonal i majornan, maestronan, du- 
na e muchanan un man pa e mini 
Taray bira un exito rotundo. 
Tambe direktiva kier a participa ku 
den e siguiente lunanan lo bai tin 
un dia di mucha den edificio di 
Centro di Bario Noord. 



'YUDA C.B.N. TRAHA DURO 


PA NOORD TIN UN BON FUTURO*' 

SEGUNDO PARTICIPASHON 

Den luna di mei Centro di Bario 
Noord tabatatin diferente aktivi- 
dadnan ku tabata un exito rotundo 
i otro nan ku pa motibonan organi- 
satorio no por a bai door p.e. Char- 
la tocante Sindikalismo den man di 
Centro di informashon, dokumen- 
tashon i edukashon. 

Dia 6 di mei un wandelmars, kual 



Charles Dake 

Instructor di : Weganan sin Fin. 
(aña di La reina) 


mester a wordo organisá pa Comi- 
shon di deporte tampoko no a tuma 
lugar. (Redakshon ta puntra paki- 
ko e aktividadnan no por a bai 
door?) 

Otro aktividad ku si tabata un exito 
tabata e participashon di un grupo 
di Centro di Bario na e “Spel zon- 
der grenzen” (weganan sin fin) .... 
Pa di dos aña consekutibo Centro 



Baba Richardson 
Instructor di : Weganan sin Fin 
(Aña di la Reina) 


di Bario Noord a bin abao ku e ko- 
pa ku ta disponibel pa e ganador. 
Si esaki sosede otro aña atrobe Cen- 
tro di Bario Noord por keda kuné 
den su poder. 

Bueno danki na e coordinadora Ma- 
ria Kelly i e instructornan Charles 
Daké i Baba Richardson kendenan 
a pone hopi di nan tempo liber dis- 
ponibel pa e hobennan ku a partici- 
pá. PABIEN! 



Coordinadora Maria Kelly 
Spel zonder grenzen(aña di La reina) 
Huntu ku: Lourdes Figaroa 



Dia 13 di Mei tambe tabata un dia 
exitoso den Centro di Bario Noord. 
Na un manera excepshonal un ano- 
chi a wordu dediká na tur e mama- 
nan. Un programma bon planea i 
ku a wordu realisá door di e komi- 
shon di Cultura i komishon di Hu- 
bentud. 

E anochi aki a hasi su debut komo 
maestra di ceremonia srta. Lidwina 
Perez kende a haci un trabao feno- 
menal. Un prueba mas ku Noord 
tin hopi talento. Ta deskubri nan 
mester wordu deskubri (Direktiva 
por pone mas atenshon ariba es 

1)1 MAMA m 



Maestro i maestra di ceremonia ariba dia 
di Mama na C.B.N. Sr. Adrian Boek- 
houdt y srta. Lidwina Perez. 


punto aki. Red.) Komo maestro di 
ceremonia a aktua Sr. Adrian Boek- 
houdt. Gruponan kendenan tabata 
tremendo bon es anochi aki tabata: 
Lirios del Campo, Tony Werleman i 
su kaha di orgel, Los Campesinos, 
Judith Ramos i su gitara, Janchi de 
Cuba i su grupo, Tommy Figaroa i 
su grupo i Linda Figaroa, Sandro 
Fingal, Vicente i Los Pimentosos, 
Grupo di Komedia Las Cabesuras, 
Maiki Trimon i su grupo. 

Tambe a coopera: Reneé Ridder- 
staat ku poesia, Sandro Fingal ku 
un kantika, Sandra Lacle ku poesia. 












di pueblo di Noord 1979. 
Na Sra. Lita Giel i tur e mamanan 
masha pabien. 

Naturalmente nos no por keda sin 
gradici e coordinadoornan di komi- 
shon Cultural i komishon Union 
Hubentud, respectivamente Sr. 
Donny Pietersz i sr. Chin Kelly. 
Masha pabien ku es anochi exitoso 
aki. I si por si akaso nos por a lubi- 
da di gradici un of otro persona no 
tuma nos na malo. Di henter nos 


kurason nos kier a gradici bosonan 
pa es anochi inolvidabel aki. 

Un palabra di gradicimento ta bai 
pa juffrouw Maria Tromp ku a sabi 
.^di duna e komishon un man. Masha 
danki. 

Tambe un biaha mas Bill Tromp i 
Nel Marquez a hasi un trabao formi- 
dabel ku nan equipo di luz. E per- 
sona central tabata Sra. Lita Giel di 
Alto Vista 147 kende a sali Mama 



Mama di Noord 1979 Sra. Lita Giel Feliz ganadora ariba e Dia di mama den 
huntu ku Sandra Lacle. Pabien. C.B.N. 

MALESANAN Dl MUCHA 


V 

f 


Komo ku es TARAY aki ta pa mu- 
cha, nos di redakshon kier a pone 
mayornan na altura di algun malesa 
di mucha, cu nos mester trata y 
cuida cu cuidao. Nos lo trata e si- 
guiente malésanan: 

1. Sarampi 

2. Waterpokken of bruhela 

3. Kinkhoest (tosamento pisá) 

4. Kinderverlamming (poliomyeli- 
tis an^terior acuta) 

1. SARAMPI: 

Durashon di malesa: 8 pa 14 dia 
Temporada: cu e malesa por pe- 
ga ta 4 pa 5 dia prome cu e cur- 
pa sali na e sorto di puisjes cor- 
ra. 

Causa: virus. 

Symptomanan: Keintura halto, 
verkoud, bronchitis, tosamento. 
Despues di 2 á 3 dia e curpa ta 
bira mas corra. Ta cuminsa den 
cara y sigi riba tur curpa. Den 
boka di e muchanan tin plekki- 
nan blanco. E mu^hanan aki 
mester wq^u teni paden den 
kamber scur ku masha poco luz 
y mester wordu cuida bon. Iso- 
lánan pa por lo menos 2 siman, 
pasobra por bin complicashon. 
Door di complicashon por han- 
ja: Polmonia y Diarree 

2. WATERPOKKEN - BRUHELA: 
Durashon di malesa: 2 pa 3 si- 
man. Durashon cu e malesa por 
pega ta un dia prome cu e blaar- 
nan di awa sali y 6 siman des- 
pues. Causa: Virus. 
Symptomanan: Kentura, dolor 
di cabezf blaarnan di awa. E 
blaarnan ta sali promer riba nan 
lomba, despues den cara, gar- 
ganta y full curpa. Tambe pa e 
malesa aki e muchanan mester 
wordu isola. Y tur panja mester 
wordu laba apart. 


Complicashonnan: masha poco 
e blaaman tin pus. Y nan no ta 
keda cu manchanan despues di 
e malesa. Pero si e blaarnan 
wordu grawata nan por keda cu 
manchanan. 

3. KINKHOEST: 

Kinkhoest tambe taun malesa 
cu un mucha por hanja y e ta 
un poco peligroso. 

Durashon di malesa: 1 pa 3 si- 
man. E malesa aki por pega tur 
momento, kier meen si un mu- 
cha tin e malesa aki y asina cu 
un otro persona bin den contact 
cu ne e tambe por hanja e male- 
sa aki. E malesa ta cuminsa cu 
verkoud cu bronchitis. Anto 
tosamentonan typico ta cu ha- 
sta nan por keda den e tosamen- 
to te hasta bira binja y durante 
e tosamento tambe nan por 
hanja sacamento. Therapia: Un 
ajudo pa e sorto di ataca aki por 
ta uso di luminal. 

4. POLIOMYELITIS anterior acu- 
ta — (Kinderverlamming): 
Durashon di e malesa: descono- 
ci. Causa di malesa ta un Virus. 
Symptomanan: Mas tanto ta 
mucha ta hanj'a malesa aki, pero 
tambe hende grandi por hanja e 
malesa aki, pa cual e desarollo 
di e enfermedad por bira hopi 
critico. E malesa ta cuminsa cu 
algun kehonan cu ta parce griep 
cansancio, dolor di cabez y po- 
co kentura. E stadium paraliti- 
co (despues di 5 dia ): E curpa 
ta cuminsa bira lam, dolor di ca- 
bez, sacamento y nek stijf. 
Por cuminsa sinti lam den e 
musculonan of un parti di e 
musculonan, pero tambe full 
curpa por bira lam. 

Therapfa: mas pronto cu tapo- 


sibel mester cuminsa cu thera- 
pia por ejemplo halamento, sin- 
ja usa man y pianan di nobo. 
Lóke nos mester hasi ta tuma 
injecshon. Nomber di e injec- 
shon ta: Salk-vaccin. 

Continuashon: 

Sintá trankil riba e barancanan m’a 
señor Bacator ta cana pasa un-pia- 
un-pia, pensativo, como si fuera 
dosshen kilo di preocupacionan ta- 
bata pisa su cabes. Sr. Bacator, 
folester di profecion, nunca a pone 
su flus pretu di “corta-puya” abau. 
Su combersacionan, mes stijf cu su 
curpa, semper ta traha riba mes un 
tema: e motibo principal ta pakiko 
nos ta biba. 

Den un otro ocacion ku m’a laga 
pasa bai, pero estando ainda bau di 
impresion di loke m’a caba di pre- 
senciá, m’a grita: “Saludo saludo, 
Sr. Bacator” Ela para y birando 
den tur direccion ela puntra cu su 
stem pisá: “Cu ken?” Usando mi ti- 
tulo como mi sabi cu e no sa gusta 
combersa “mucho-cacho” m’a res- 
ponde: “Cu doctor Kriki, aki riba” 
Ora ela mira mi ela subi serca mi, 
aunke no sin muchu trabau, paso- 
bra su flus stijf y prestigio no taba- 
ta permitié move mucho. Despues 
cu nos a “shakehand” ela puntra 
mi: “Di paseo” 

M’a contesté “Si mi amigu; de bes 
en cuando un keirumento ta nese- 
sario pa calma celebre” 

“Sin duda”, ela bisa sacudiendo ca- 
bes, “nada di mas no ta bon. Ape- 
sar ta cuanto nos por haci den e bi- 
da cortico aki? Awe bo ta cohe 

mundo cu man y mañan.pero 

ken tin derecho di bisa Mañan? Esta 
di nos anto? pensando riba princi- 
pio Abeha m’a observá: “Enber- 
dad mañan ta un speransa torto, pa- 
sobra Morto no sa avisá di antema- 
no. E ta falsu y cruel, enemigonan 
di mas cobarde di bida. Mi no sa 
gusta ni mencioná su nomber. 
“Bau di ki forma bo ta bisa asina?” 
ela puntra manera ofendi. Morto- 


Absolutamente. Morto ta un he- 
cho hustificá. Pensamentu riba 
morto mas bien ta desaroyá nos 
mira bida. Apesar, pakiko nos ta 
na mundo? Pakiko? 

Mi’n sa ta ken a mandá mi mishi cu 
e tema ey. Net su kuki. Crusando 
man ela contestá su mes: “Nos ta 
na mundo sirbi Dios y mundo, pues 
murimento tambe ta un parti di nos 
sirbishi, pesey.” 

“Wante wanta!”, m’a interumpié, 
doctrina di e insecto cu jama, hen- 
de” ta bisa: Nos - esta nán - ta na 
mundo pa sirbi Dios y gana shelu”. 
Nan no a siña sirbi Dios y mundo 
pa sirbi Dios y gana shelu”. Nan 
no a siña sirbi Dios y mundo. Ta 
unda b’a sali cu e ’mundu?” 


Ela lanta para, raspa garganta y con- 
testá: “Precisamente falta di men- 
cioná e “mundo” ta nan perdicion, 
pasobra maske nos si sabi cu Dios ta 
tur-tur cos, nan no ta tuma nota di 
esey den nan doctrina, cual sin du- 
da ta carecé di mas-aja, y un sabio 
manera abo mester ta na altura di 
esey”. 

M’a puntra:’ “Pero si nos doctrina ta 
miho cu di nan, ta pakiko nós ta 
mata y come otro? 

Sorpresá ela contestámi: “Simple- 
mente pasobra nos ta considerá nos 
mes muchu mas digno cu nan. 
Nos ta stima otro y comiendo otro 
nos ta sirbi otro. Nan doctrina no ta 
siña nan sirbi otro pero Dios só y 
esey ta origen di nan hypocresi'a; 
nan ta odia otro, vinga otro, despre- 
ciá otro, amargá bida di otro djis pa 
un placer egofsmo, pretendiendo cu 
Dios si nan ta stima y adoré. 



“Saludo, saludo Sr. Bacator!” 


AVENTURA DI UN KRIKI 
CONTA PA E MES 






Elis Juliana 
no ta nada di loke bo a bisa ey. 











Si nan no ta come otro ta pa moti- 
bo cu nan tin hasta fis di otro” 
Cansá di su discurso ela bolbe cai 
sinta. Despues cu ela caba di supla 
m’a conté na placa-chiki con m’a 
presenciá morto tristu di Principe 
Abeha, Na fin di mi relato ela bol- 
be lanta para y bisá mi; “Doctor 
Kriki, e succeso aki ta di lamentá 
Pero kiko nos ke haci? Conosiendo 
familia Abeha, ta mi obligacion haci 
nan un bishita y ofrecé nan mi mas 
sincero condolencia. Mi mester ha- 
ci propaganda pa mi ofishi, no ta 
asina? Y como ta bo a poné mi na 
altura, lo ta bon si bo companja mi. 
Di acuerdo?” 

Ma contestá cu no ta un mal idea, 
pero mi no tin mucho amistad cu 

familia abeha. Por resultá cu. 

“No preocupa bo” ela interumpi 
mi, mi si conoce nan bon. Nan por 
tin nan locura di aristocrasia pero 
esey no ta kita cu nan ta simpática 
y bon educá. Ademas nan ta ricu 
y royal, pues nos tin chens di ba- 
stante “co’i laba man”. Ja mi sto- 
ma ta pidi caba.” 

Poco ratu despues cu nos dos ta ri- 
ba caminda den direcion pa palacio 
di Abeha, combersando di esaki y 
es aya, gosando dulsura di natura- 
lesa, nos a ripara un Musca di La- 
man tur trosé den otro ta keha y 
sclama sin misericordio riba un 
blaachi secu cantu di caminda. Ora 
mi kier a bai serca dje informá di su 
sufrimento y juda caminda por, Sr. 
Bacator a cohe mi man tene spier- 
tando mi: “No no! no bai. Doctor 
Kriki por fabor, no acerca e tercio 
ey. Tende di mi pa faborrr”. 
Straña m’a puntra: “Di con no? 
Nos mester purba sikiera judé. E 
pober por ta muriendo tambe. Ten- 
de con e ta sclama”. 

“Sigi mi bon conseho Doctor Kri- 
ki”, ela bisa casi rabia ta pa bo mes 
bon mi ta spierta bo, ta bon mi ke 
bo” Mas straña ainda m’a puntra: 
Pero kico ta motibo anto?” 

Poco fada ela contestá: “Pasobra e 
no ta di nos categoria”. 

Esaki a obligá mi observá: “Pero mi 
no ta mira di con un desgracia por 


tin di haci cu categoria. Bo mes no 
a kaba di bisa ku nos mester sirbi 
Dios y mundu? Acaso e infelis ey 
no ta di mundu? E tambe no ta un 
criatura?” “Pero esaki ta un caso 
completamente destinto, Doctor 
Kriki”, ela bisa halando un rosea 
grandi, “completamente destinto.” 
Aki m’a exigi' un splicacion. 

“Mi bon amigu”, ela bisa cu stem 
grave, “asercando e tercio sushi ey, 
por resulta fatal te hasta causa nos 
nos bida. Manera bo ta miré ey 
drumi', ta un mina di fermidad. Su 
bida ta cantu di laman, unda ela na- 
se y ta biba labando den porkeria di 
más porken'a cu ta existi. Su ali- 
mento, su bocadi'a ta un cos cu mi 
no por mentá bo ni su nomber. 
Bo’n ta mira con hinchá e ta? Casi 
sigur ta su stoma a rebultá. Imagi- 
ná bo mi amigu, imaginá bo mi ta 
ripitf, ora bo jega serca dje e vomitá 
baña bo di cabes te pia. Brrr! Mi ta 
bisábo mi amigu, si bo no muri lo 
bo keda invalido pa semper di bo 
bida o sea lo bo para putri na bida. 
Pues tuma nota. Y mi ta bolbe bi- 
sa na bo mes bienestar, tuma nota 
y ban lihé for di aki prome cu e 
porkeria ey explotá”. Apenas ela 
caba di papia, e musca a lanta para, 
span dos wowo corá manera cande- 
la, tembla, drei rond balia un tam- 
bu di agonia, dal abau rek pia den 
laria y keda ketu. 

Casi mes momento a sali - di unda 
mi no sa - un soldá razu di trupa 
“Vruminga “i Pupu”, asercá e ca- 
daver, dal dos buelto rondó di dje 
fulando aja i di ripiente saca un ca- 
reda asina duru cu ni su pianan ta- 
babta toca suela. 

Djis despues sonido di tambu a cu- 
minsa ronca den distancia. Sr. Ba- 
cator a bisa spantá: “Doctor Kriki, 
e cos aki ’n ta hole bon. Laga nos 
warda curpa, pasobra e tiponan ey 
no sa respeta ni morto ni bibu”. 
Bisando esey ela span su rok saca 
dos ala frusá cu aparentemente no a 
mira solo masha tempo, cuminsa 
tril nan, tembla y sacudi' tur su cur- 
pa pero sin lanta un milimetro for 
di suela. “Dificultad?”, m’a puntra, 
como m’a nota cu ela forsa asina 


tanto te su pianan a bruha den otro. 
“No no”, ela responde purá, tratan- 
do na sconde su ansha y berguensa 
tras di un sonrisa, “ta un ehercicio 
m’a haci”. Ela bolbe purba, hala 
rosea grandi, perta djente, rek pia, 

bati ala, tembla y.cai boltu 

bira pechu ariba keda ronca cu wo- 
wo será. Spantám’a jamé, sacudié, 
pero nada. 

Mi sustu a aumentá, pasobra e sol- 
dadnan y mi no por carga Sr. Baca- 
tor hiba ningun caminda. 

M’a bolbe sacudié, jamé, kishiki' 
bau di su pia, bati su cachete cu a 
sera manera un trampa, pero sin re- 
sultado. Por ultimo m’a cohé na un 
pia y lastré te ora m’a gané un bon 
distancia for di e luga peligroso. 
M’a poné lén contra un piedra y ta- 
pé cu algun blaadchi secu di sangu- 
ra. Despues m’a dal dos tres bulada 
te na e sitio peligroso y m’a subi 
sinta den cabes di un infrou pa mi 
mira kico lo pasa. Di ey riba mi ta- 
batin un bista perfecto riba tur cos 
cu ta pasa ey bau y sin peliger cu 
esnan abau por a mirá mi, como mi 
tabatin e ventahe tambe cu solo lo a 
blendu nan ora hisa cara den mi di- 
reccion. 

Bochincha a hala mi atencion. Un 
trupa di soldá harmá di cabes te pia 
tabata core 'pusha trapa pasa riba 
otro cu pida pia o brasa cargá, 
mientras un otro ta purba kité y ca- 
da un ta keda ranca na un banda y 
asina skeer e pida na dos. Ora pa 
ora nan ta jena mas, informando 
unda e “a la paria” ta y sambujá 
den e boshi cu a tapa e cad,aver. 
Suela a keda keda sucu di nan y mi 
curpa a cohe ril ora mi sinti a dal 
riba Sr. Bacator. Si mi a laga e po- 
ber aja bau drumi', ora ’sina ’ki lo 
tabata vipé-cocoi. Nan lo a skeer e 
na werki. Dios sa con lo a para ku 
ne. 

Pensando asina mi no a ripara cu e 
trupa a bai birando menos. Ora m’a 
paga tinu trobe, m’a mira un trupa 
chikitu na un bon distancia cargan- 
do un bola, mientras tras di e grupi- 
to tabata cana dos-tres, probable- 
mente discutiendo kico lo traha cu 
ne. Despues di un rato e sitio a ke- 

CONPJl NJINZI I 
COMPA TIRA LEUW 


da bashi' y tristu. 

Mirando cu peliger a pasa, m’a baha 
bai busca drechi di Sr. Bacator. 
M’a hanjé sintá pia riba otro ta 
kraus pida blaachi di chimichimi y 
m’a informé: “E curpa a drecha po- 
co?” “Regular”, ela contestá mi, 
“aunke no di gaba. E atake cu m’a 
haña awor ey a hera di costa mi bi- 
da. Si e chimichimi aki no judá mi, 
mi por bien keda sinta na cas sin 
sali mas. Apesar mmmh! romatis- 
mo tambe ta caba cu mi”, ela bisa 
kehando ora ela lanta para. 

Ela pone un man riba mi schouder 
y bisa: “Mi amigu, mi no tin boca 
pa gradici bo pa loke b’a haci pa 
mi. Bo hecho di heroismo asurpa- 
sá tur. 

“Pa fabor”, m’a interumpié, “Mi no 
sa gusta elogio”. “Pero esaki no ta 
elogio mi amigu”, ela bisa hariendo, 
“sino simplemente berdad di cura- 
son. Mi ta compronde cu bo sim- 
plesa ta ninga di tende con un otro 
ta admirá bo, y esey ta proba gran- 
desa di bo curason. Ken por a biba 
pensa cu na mi edad - no cu mi ta 
bieu - lo m’a topa cu e insecto di 
mas balente di tur tempo. Doctor 
Kriki, permiti' mi ofrece bo mi mas 
sincero gratitud”, ela bisa alsando 
stem, “y como prueba di mi grati- 
tud y admiracion mi ta ofrece bo 
mi sirbishi. Lo mi duna bo un en- 
tierro gratis, completamente gratis. 
Un entierro cu respons cantá y klok 
solém. Y tambe un ocho dia cantá 
cu tur co’i come y bebe, pues un 
ocho dia di grita. Despues lo mi la- 
ga traha un estatua di bo pa semper 
mi tin bo recuerdo”. 

M’a gradicié di antemano pensando 
cu casi sigur é mes lo no lanta bibu 
mañan. 

Diripiente ma puntré: “Pero kico a 
para di nos bishita na palacio di 
Abeha?” 

“Bo tin rason”, ela contestá purá, 
“esey ta un deber cu nos méster 
cumpli cu ne. Laga nos ban”. 
(Apreciable lectores, den e siguien- 
te Taray nos lo continua cu e storia 
di Doctor Kriki). 


Awacero no quier a cai. Dia ta pasa 
i dia ta pasa ma ni un gota di awa 
no ta ci for di cielu. Planchinan a 
marchitá i muri. Cunucunan a bira 
secu. Coséchanan tabata malu. Tur 
hende tabata pasa miseria; funchi 
cu cadushi mes tabata cuminda ca- 
ro. Shi Man'a cu Compa Nanzi i tur 
su yiunan tabata bira di'a pa di'a 
mas flacu. Un mai'nta Shi Maria a 
bini bao di yoramento cerca Nanzi. 
“Pai, ta con nos ta haci? Mi no tin 
ni un pida pan den cas i hariña ta 
costa caro. Awe ta funchi cu sucu 
nos lo come. Ai, ai, ai, ta con nos 

ta haci!.” 

Shi Mari'a a grita yora i pone su ca- 
bez na schouder di Nanzi. Nanzi 
mes, cu tabata flacu manera un es- 
queleto a pasa man riba cabez di 
Shi Man'a i el a consol’e: 


“Mai, no tene cuidao, awe mes mi 
ta bini cas cu cuminda. Mi ta cer- 
ca di cai flauw di hamber.” Ma den 
su mes e ta bisa: 

“Ta qui’ triki lo yudami e biaha 
aqui?” 

Ora tur hende di cas a caba come 
un kroshi di pan cu nan a dop den 
warapa, Nanzi a sali pa bai rondia 
mundo. Despues cu el a camna un 
bon rato, el a yega meimei di un 
mondi. Morto cansá el a tira un 
bista rond di dj’e. Silencio tabata 
reina den mondi, Tur e palonan ta- 
bata secu. Ma den esey su bista a 
raca cu un palo, cu tabata parc’e 
poco muhá. Mes ora el a bula lam- 
ta i corre bai cerca e palo. E1 a pasa 
su man ariba-ariba n’e. Con grandi 
su sorpresa no a bira, ora el a sinti i 

mira cu ta stropi tabata basha for di 
e palo. E1 a hinca su dede den su 
boca i el a cuminza lembe. 

“Esta dushi, esta bon”. 

E tabata bati su lenga. E1 a bolbe 
pasa su dede n’e palo, caba el a lem- 
b’e. Esaqui el a repeti varios biaha. 
Ma ata el a ripara, cu e stropi taba- 
ta basha^for di un buraco. Golós 
manera e ta, el a hinca henter su 
man den e buraco. ^^Asina mi por 
hanja mas tanto,” el a pensa. 
Ma ai, ata e ta sinti, cu un hende ta 
tene su man bon duro, ni bank- 
schroef mes. 

“Ai shon, bo por ta asina bon di lar- 
ga mi man los?” Nada! Ni hende, 
ni palo. “Largami los,” el a grita. 
Nanzi ta ranca cu tranca cu tur su 
forza. Ma nada. 

“Ta quico esaqui ta?” Ningun res- 
pondi. “Shon, con ta bo nomber?” 
A zona un stem manera cu el a sali 
for di un graf: “Mi yama Tiraleuw.’ 
“Compa Tiraleuw, tirami leuw an- 
to, pa fabor.” E no a caba di papia, 
cu ata el a bai den laria. Despues, 
cu el a boltu mas cu tres biaha, el a 
bini abao cu un fert mashá grandi. 

Boem!. 

Ai, ai, ai! el a grita. 

Nanzi a fula, cu su cabez a queda na 
su curpa ainda. Danki Dios nada no 
a quibra. Ma Nanzi a queda tur 
zonzá. Poco-poco su sinti a cumin- 
za traha. 

Den dushi cordamentu el a dal su 
man na su cabez. 

“Awor si' mi sá un solucion.” Ni do- 
lor e no tabata sinti mas. Despues 
cu el a marca e lugar, el a saca un 
careda te cas. 

Shi Man'a ta papia cun’e. Ma nanzi 
no ta tende nada. E1 a habri un baul 
cu tabata bao di cama i el a saca su 
flus di smoking, cu el a bisti dia el a 
casa. 

“Ta un poco berde sol el a bira. Ma 
no ta nada.” Hasta su kastool taba- 
ta ey. Den un fregá di wowo el a 
bisti sport. Ma den sacu di carson 
el a hinca un sacu. Den hoeki taba- 
tin un garoti esey tambe el a coge 
pa e sali. Nanzi a bai derechito na 
un caminda, cu nan ta bende arma. 
, “Bon dia, Shon”. Mashá cortés el a 

quita su sombré. E homber tras di 
e toonbank a pensa: “Esaqui ta un 
hende putn' di placa. Mi mester ha- 
ci tur mi posibel pa mi bende un 
cos caro.” 

“Ta quico Meneer ta desea?” 
“Wel, lo mi quier mira poco lanza.” 
Mes ora e homber a coge dos, tres 
lanza i munstra Nanzi nan. Ma nin- 
gun tabata na su gustu. Un ta mu- 
chu diki, e otro ta delegá. Otro ta 
largu of corticu. Enfin, tur tabatin 
defecto. 

Mientrastanto cu e homber a curi 
bai p’atras pa bai busca mas, Nan- 
zi a coge un lanza bon formal i el a 
hinqu’é den e sacu. E1 a wak p’afor 
caba el a pone e sacu kantu di por- 
ta. Ora e homber a bini cu otro lan- 
za, Nanzi a weita nan tur, larga luz 
cai riba nan, caba e di: “Esaquinan 
ta poco flékke-flékke.” 

Asina ta, cu e no a cumpra nada. 
Nanzi a pidi mil dispensa pa tanto 
molester i el a yama ayó. E hom- 
ber a queda verdriet, cu e Shon ri- 
cu no a cumpra nada. Nanzi no a 
perde tempu. Asina mes, bon bisti, 
el a tumba pa mondi. Na caminda e 
hendenan ta puntr’e e numa: 
“Quen’ ta casa, compére?” 

“Nanzi, ta quen’ a muri?” 

E no a responde ningun ma el a si- 
gui derechitu su camina. Den saba- 
na el a planta e lanza cu su poei den 
laria, camina el a marca, caba el a 
bai dal un rondjie. 

Suerte a compañ’e. Coma Baca ta- 
bata busca un tiki cuminda. “Co- 
ma Baca, bo por ta pasa asina tra- 
bao pa hanja cuminda i aqui cerca 
bo por hanja cuantu stropi cu bo. 
quier?” “Compa Nanzi, no chanza, 
mi no ta dispuesto pa tende e cos- 
nan ey. Mi stoma ta ranca, mi tripa 
ta bashi.” 

“Wel, bam cu mi den mondi. Ey 
den tin un palo cu ta basha stropi.” 
Coma Baca, cu tabata hambrá, a 
quere Nanzi. Huntu nan a sigui e 
camina. For di aleuw Nanzi ta 
munstra Coma Baca e palo. Awa ta 
basha for di boca di Coma Baca. 
Conforma el a yega, esaqui a pasa 
su pata na e palo i el a cuminza lem- 
be. E ta bati boca, manda wowo la- 


ria, suspira, bolbe pasa pata i bolbe 
lembe. Ma Nanzi di cun’e: “Coma 
Baca, weita aqui. Asina un buracu 
grandi”. 

“Ai Nanzi, mashá danki. Mi ta hin- 
ca henter mi pata mes aden. paso- 
bra mi tin un hamber atroz.” 
Coma Baca a hinca su pata aden, 
ma mes ora el a sinti cu hende a te- 
ne su pata. 

“Largami los, ta quico esaki”? 
“Qui falta, coma?” 

Nanzi, yudami, mi no por los aqui 
for.” Nanzi a pasa su braza rond di 
barica di Coma Baca i el a ranca pa- 
reuw cun’e. Ma nada. Den su de- 
sesperacion Coma Baca a grita: 
“Shon, con bo nomber ta?” 

“Mi yama Compa Tiraleuw.” 

Nanzi a sinja Coma Baca bisa: “Ti- 
rami leuw anto.” 

Coma Baca a repeti loque Nanzi a 
bisa. Mes ora Compa Tiraleuw a 
manda Coma Baca den laria. Su 
cuater patanan a zwaai bai bini. Cu 
tur su forza el a cai net riba e punta 
di e lanza cu bor’é inmediatamente. 
Coma Baca a hala su delaster rosea. 
Nanzi a corre bai cas, bisti su paña 
di custumber i cu un garoshi el a bai 
atrobe na e sabana. E1 a bolte Co- 
ma Baca riba e garoshi, pone poco 
sacu riba dje i asina el a bai cas. 
Ora Shi Maria a mira un bultu asina 
grandi, el a spanta. Ma su spantu a 
troca na legria. Cuminda pa hopi 
di'a. Nan a salba un cantidad i for 
di e di'a ey, tur hende cas a come 
nan barica yen. 

Di'a Nanzi a mira cu su cuminda ta 
bai caba, el a haci mescos cu Coma 
Cabrito, caba cu Coma Carné, des- 
pues cu compa Porco. Nan tabata 
pasa bon. Mientras otro muchanan i 
hendenan ta pasa hamber i meseria, 
Nanzi i su yiunan tabata come 
cuanto cu nan tabata quier. 

Ma a bira, cu e bestianan a bira 
schaars. Nanzi no por a hanja nin- 
gun animal mas. 

Un di'a cuminda tabata cerca di ca- 
ba, el a topa cu Compa Macacu. 
Esaqui a bisa den su mes: 

“Ami si, no ta larga Nanzi nek mi.” 
Compa Macacu a bai cu Nanzi te 
n’e palo. Segun cu Nanzi tabata pa- 






sa dede i lembe, e tambe tabata ha- 
ci mescos. Nanzi di cu Compa Ma- 
cacu: “Hinca bo man aqui “den.” 
Compa macacu di: 

“Haci’e bo mes.” 

“Ai foei, Compa, ami no tin mester. 
Mira con gordo mi ta, i abo ta asina 
flacu”. 

Ma quico el a haci, Compa Macacu 
no quier a tuma aden. Den papia- 
mento cu mustramento Nanzi su 


man mes a fundi den e buracu. 

“Compa Tiraleuw, tene misericor- 

dia, largami los.” Nada. 

“Compa, no tenemi duru asina.” 
Nanzi di cu Compa Macacu: 

“Bo no ta mira e cos aya, cu ta lom- 
bra? Bai quit’e eu for pa mi.” Ni 
masque Compa Nanzi a yora, ni 
masque el a sclama, Compa Maca- 
cu no quier a tende p’e. Pesey Nan- 
zi a pidi Compa Tiraleuw: “Tirami 


poco mas leuw cu di custumber.” 
Mes ora Compa TiraLeuw a manda 
Compa Nanzi den laria. Morto 
spanta Nanzi ta mira e punta di lan- 
za, cu ta cerca ora pa ora. Nanzi a 
cai cu tur cu e tin riba e lanza, cu el 
a pone pa mata otro E1 a muri e 
mesun morto, cu el a prepara pa 
otro. 

★ ★ ★ 


CtlEMIANAN Dl NANEI 
W/k NOf MDCHANAM 


m QHA TIGEF A NEK NANZI 


Un mainta Shi Maria i Nanzi a lam- 
ta den cas sin un tiki cuminda. 
“Con nos ta haci?” Shi Maria a yo- 
ra. “No yora, Maria, mi ta bai wei- 


ta, cu Cha Tiger por yudami.” 
Nanzi a coge su garoti i el a bai de- 
rechitu na cas di Cha Tiger. Ma ay, 
ora Nanzi a yega ayá, el a tende Cha 


Tigergruña: “Esta mal ora no, si si- 
gui asina, mi ta muri di hamber.” 
Nanzi quier a bira bai cas, ma ya ca- 
ba, ma ya caba el a bati na porta. 










Cha Tiger mes a bin’ habri i el a 
queda weita Nanzi di su cabez te su 
pia. “O, Compa Nanzi, ta qui’ bien- 
tu a suplabo aqui banda?” 

“Ai, Cha Tiger, ta con nos ta haci, 
pa haña un tiki cuminda?” “Mi no 
sá, ma bai cas tur sosegá, lo mi bus- 
ca un moda i nos lo parti samsam.” 
Nanzi no por haci nada otro cu bai 
cas. 

Cha Tiger a forma un plan. Ma bo- 
bo cu e ta, el a conta su compader, 
cu lo e gaña morto i esun, cu queda 
anochi cerca dje, lo e com’e. E 
compader su lenga tabata un tiki 
largo i el a conta Nanzi tur cos. E 
mesun atardi Nanzi a weita Cha Ti- 
ger tembla, dal abao cu su pianan 
stijf den laria. Mes ora el a coge su 
cácho, subi riba un ceru i el a grita 
pa banda di Oost: 

“Cha Tiger a muri, Cha Tiger a mu- 
ri”. 

Caba el a grita mescos pa banda di 
West. Tur e bestianan a basha na 
cas di Cha Tiger pa yora morto. 
Ma ora nan pasa dilant’i cas di Nan- 
zi, esaqui ta bisa nan: 

“Gaña Cha Tiger ta gaña, esun cu 
queda yora morto anochi, ta busca 
nan morto. Pasobra Cha Tiger ta 
com’e” 

Tur e bestianan a yora na nan ma- 
nera, ma Coma Baca a yora mas cu 
tur. E1 a bati su patanan abao den 
suela, sacudi su cabez bá1 bini i gri- 
ta, cu casi compa ratón mes por a 
queda surdu. Esta un duele grandi 
Coma Baca a demonstrá. Abao na 
suela a queda papa muhá. Cada bez 
nan mester a veila. 

Ora a cuminza bira scuritu, e bestia- 
nan a ripará, cu e patanan di Cha 
Tiger ta bira ora ora inas stijf i cu su 
barica a blaas. Un pa un a sali que- 
tu-quetu for di e kamber. 

Coma Baca no sá nada, loque ta so- 
cede rond di dje. E ta yora numa. 
Por fin el a queda sol serca e “Mor- 
to”. 

“Cha Tiger, ta con bo por a bai, lar- 
ga nos sol asina? Bo no tin duele di 
nos? Hi. . .hi Mi bida mes, mi quier 
duna pa bo.” 

E no a caba di bisa e palabranan 
aqui, cu el a tende un stem banda di 
dje: 

“Ahan, si?” 

Cha Tiger a skeer Coma Baca. Ham- 
brá manera e tabata el a com’e tur 
tur. 

Ta poco wesu sol el a larga. Des- 
pues el a tira su curpa abao i el a pe- 
ga soño. Su roncamento hende por 
a tende hopi milia leuw. 


Nanzi, cu a para wak door di jaloe- 
zi, a weita tur cos. E1 haña mashá 
rabia riba Cha Tiger, cu a priminti’e 
un pida. “Lo mi hañ’e, ” el a mur- 
murá. 

Ora Cha Tiger a pega soño, Nanzi a 
drenta cas, i el a coge e poco wesu- 
nan cu Cha Tiger a sobra. Shi Ma- 
n'a a trek un tiki soppi pa nan i e 
yiunan. 

Asina nan no a drumi stoma bashi. 















Algun weganan ku nos por hunga 
kwalkier kaminda ku muchanan 
seja na club, na skol of na lama of 
na kas. 

— 60 minuut di programma di 
“Mini-wega”. 

KONISTISTA ISLANAN. 

Den un kring. Riba veld tin varios 
renchi (hoepel) den forma di un 
kring. Un mucha ta para den e 
kring. E otro hungadornan ta para 
den un hoepel. Un hoepel ta keda 
bashi. 

Ora un fluit, e mucha para meimei 
tin ku purba di para den un hoepel. 
E otronan ta bula di hoepel pa hoe- 
pel pa atrobe haja un. Esun ku ke- 
da sin hoepel, ta bai para meimei. 

E STUL A HAÑA PIA. 

Tur mucha ta sinta riba un blokki 
abow den un kring. Un hoben ta 
kamna rond di e kring i ta tik va- 
rios di esnan cu tsa sinta i ta sigi e 
tikdo, tur ora nan tende e fluit tur 
ta buska luga pa sinta. Es ku faja ta 
na beurt pa kuminsa tik. 


KADENA 

E wega ta kasi meskos ku kako di 
tik. E tikdo ta kore i tik e otro mu- 
chanan. Esun ku e tik ta forma un 
kadena den forma di tene man ku 
otro i kore tik e otronan. 

“SKOP” 

Materiaal: un vollybal, y 4 bleki 
of blokki. 

Cantidad di hungado: dos equipo di 
8 -12 muchanan. 

Equipo na bate: E hungado na tur- 
no mester tira e bala den e veld en- 
tre e blekinan 1 i 4, corre bai no 1, 
skop e bleki pafo di e kring sigi cor- 
re na no 2, skop e bleki atrobe i 
asina bo ta sigi. 

Equipo riba veld: Esakinan mester 
coi e bala i tire na no 1. Si e blejti 
ta den kring ainda, por skop e ble- 
ki ( cu bala den man) i e corredo ta 
out. Si e bleki ta tira caba dor di e 
kring, mester sigi tira e bala pa no 
2, i haci mescos cu a wordu haci na 
no 1,enz. 


Carniceria 

Estrella 

Pa tur sorto di 
carni, porkchop, galiña, 
sparerib y tur sorto di beleg, 

Pasa semper na 

CARNISERIA 
LA ESTRELLA 


Patras di 

Situa na Klipstr. 10 Botica del Pueblo 

KAYA 

TRADING 

PA TUR ARTICULO 
TRAHA DI PAPEL, KARTON, 
OF PLASTIC, JAMA NOS 
I NOS LO BIN 
SIRBIBO. 

TEL. 2787 Tomatenstraat 2 

CO. N.V. I 

io (^rande 
*Store 

pa bo licores 
cerbez 
refresco 
ijs 

Reglanan: e equipo riba veld mester 
tira e bala den volgorde di e num- 
bernan 1, 2, 3 i 4. E bala mester 
wordu tira for di é skinanan. No 
mag di stroba e corredo. Si e bati- 
do tira e bala entre no. 3 i no 4 e 
equipo riba veld mag di cuminsa ti- 
ra e bala na no. 2 enbez di na no. 1. 



Puntonan: E corredo mester pasa 
na tur e 4 skinanan pa baña 1 pun- 
ta. Cambiamento di veld ta wordu 
hasi ora henter e equipo na bate 
haña un turno pa bati. 


E siguiente bukinan ta pa nos mu- 
chanan. Hopi di e bukinan aki tin 
un meta; esta di ofrece nos alumno- 
nan, hobennan Antillano lektura- 
nan ku ta judanan engrandece e ko- 
nocemento ku nan tin gaba di nan 
becindario (isla). 

Naturalmente e bukinan akitajuda 
hopi di nos hoben lektornan ku e 
idioma Hulandes den kuál nan ta 
wordu enseña of instrui. Pues ma- 
yornan mes ta mira ku es bukinan 
aki ta juda den konocemento di nos 
pais i den dominio di e idioma Hu- 
landes. Di algo ku nos muchanan sa 
kaba nan ta lesa ku hopi mas smaak 
i sin ku nan mes ta ripara, e lesa- 
mento ta enrikesé nan vocabulario 
Hulandes. 

Den klas nan por expresa nan mes 
hopi mas mihor na Hulandes. 

LESAMENTO KONSTANTE NA 
KAS TA UN AJUDO INDISKUTI- 
BEL PA TUR MUCHANAN KU 
TA BISHITA NOS SKOOLANAN. 

Naturalmente pa, hende grandi, le- 
samento ta un ajudo pa nan desaro- 

KEN TA RESTA. 

Pa e wega ki bo ta usa e mesun kan- 
tidat di mucha i e material. Tur e 
hungadornan ta liber den veld. Asi- 
na e lider gritu un number e hunga- 
doman, mester forma un kring ku 
e number menshona. E grupo ku 
kaba mas delaster ta haja strafpun- 
ten. 


ESTAFETTE. 

Estafette ta weganan pa gruponan 
di mucha. E hungadornan ta forma 
3 grupo di 6 mucha. 


lla general. (Den un otro edishon di 
Taray nos lodedika mas atenshon 
na e punto importante aki). 

Pesey, biniendo bek ariba nos the- 
ma, nos ta pidi tur mayornan pa la- 
ga e mucha tur dia lesa su buki di 
bibliotheek, maske ta un cuarto di 
ora. 

Y despues di tempo mustra un tiki 
di interes, por ehempel door di ha- 
cié algun pregunta, lagé konta, kan- 
ta, skirbi algo di loke bo yiu a kaba 
di lesa. 

Sin pone ni kita, majan i otro dia- 
nan bo yiunan lo kier ponebo na al- 
tanto di nan “sabiduria”. 
Stimulanan muchanan i asina nan lo 
jega sigur, sigur hopi lew den bida. 

BUKIPA MUCHA. 

Pa e biaha aki nos ta trata dos escri- 
tor so; esta Sra. Hanny Lim i Sra. 
Miep Diekmann. 


LORA BALA. 

3 grupo di 6 mucha. 

E mucha mas patras tin un bala. 
Tur mucha ta para pia habri. E mu- 
cha patras ta lora e bala dor di e pia 
habrinan padilanti, e ta kore bin pa- 
dilanti i koi e bala, i tur e kabesnan 
patras. Asina e ta sigi. Ken ta kla 
mas prome? 

BONS E BALA. 

3 grupo di 6 mucha. 

E prome mucha ta kore i dribble cu 
e bala na e linja marká i kore bon 
bek na su lugar. E ta tik no 2 i e ta 
hasi meskos ku no 1. E grupo ku 
kla prome ta ganador. 


1. TARDIE-SERIE: 

(di: Hanny Lim.) 

Den e serie aki di Sra. Hanny Lim, 
nos ta enkontra e moda di biba i 
kustumbernan ariba varios islanan 
di Antillas Holandes. 

Kada “deel’V buki ta ofrece hopi 
informashon i dibertishon. Asina 
e muchanan ta wordu enfrentá ku e 
bida diario di nan mes i di otronan. 
Nan ta lesa i tende hopi di e islanan 
sotabento i barlobento. Den kada 
buki e autor ta laga, den un forma 
uniko, e mucha homber Carlos i su 














Nomber di e bukinan: 

deel 1. Tardi na Corsow 

deel 2. Tardi op Aruba. 

deel 3. Tardi na Isla Ariba 

deel 4. Tardi na Boneiru 

deel 5. Tardi na Holland en in het 

Caribische gebied. 

Tur e bukinan aki menciona ta na 
Hulandes, pero ta trata un isla An- 
tillano. 

Tambe Hanny Lim a skirbi: Ver- 
bonden in Oranje (1965) 

Marco Landa (1968). 

2. CU LUZ NA MAN SERIE. 

(di: Sra. Miep Diekmann) 

Den e bukinan di Miep Diekmann 
nos ta haja tambe hopi diskripshon- 
nan di nos 6 islanan. 

Tur e bukinan aki ta skirbi na Hu- 
landes i nan ta pa mucha di skol bá- 
siko. 

Na aña 1962/64 a sali e serie: Cu 
luz nan man. 

1. Nildo en de maan (pa mucha di 
6 - 8 aña) 

2. Jossy wordt een indiaan (pa 
mucha di 7 - 9 aña). 

3. Shon Karko (pa mucha di 8 -10 
aña) 

4. Het geheim van Dakki Parasol 
(pa mucha di 10 - 13 aña). 

Tambe Miep Diekmann a skirbi: 

1. De boten van Brakkeput. 

2. Padu is gek. 

3. Gewoon een straatje. 

4. Panadero Pan. 

5. Anders is niet altijd beter. 

6. Driemaal is scheepsrecht. 

7. En de groenten van Elio. 

8. Andere mensen zijn ook ge- 
woon. 

9. Geen mens is van de ander 

10. Marijn bij de Lorredraaiers. 

11. Een doekje voor het bloeden. 

12. De dagen van Olim. 

Tin mas eskritornan ku a skirbi ho- 
pi tokante nos islanan. Den un otro 
Taray nos lo trece nan. 

Akinan ta sigi un lista di buki pa 
nos chikitinnan. 

E chikitinnan no por lesa ainda, pe- 


ro si mayornan konta, papia ku nan 
ariba e pinturanan den kada buki lo 
nan ta judanan ku nan vocabulario. 



Gouden Boekjes, onder redactie van 
en bewerkt door Anne M.G. 
Schmidt e.a. 

1. Vijf brandweermannetjes. 

2. De kladderkatjes. 

3. Het eigenwijze eendje. 

4. Het verlegen poesje 

5. De gele taxi. 

6. Roodkapje. 

7. Hondje eigenwijs 

8. Het koekenmannetjes 

9. Mannetje Nies. 

10. Het feestvarken. 

11. Wim is weg. 

12. Ik kan vliegen. 

13. Cornelis de neushoom. 

14. De kleine indiaan. 

15. De beesten van boer Jansen. 

16. Het walvisje. 

17. Dierenpapa’s en mijn papa. 

18. Tsjitti, Tsjitte Beng’ Beng. 

19. Als ik groot ben. 

20. Sam de brandweerkat. 

21. We gaan naar de tandarts. 

22. Beestjes tellen. 

23. Kareltje. 

24. Kijk eens wat ik zie. 

25. Het boek van de vier kleur 
potloden. 

26. De drukkerij van de vier kleur- 
potloden. 

27. De vier kleurpotloden gaan 
naar Artis. 

28. De vier kleurpotloden maken 
zelf een kleuren - tévé. 

GROTE GOUDEN BOEKJES 

29. Karel de kikker. 


30. Sjors de giraffe. 

31. Loek het lam. 

32. Welke vogel kies jij? 

33. Ik kan vliegen. 

34. Ik ben een hondje. 

35. Wat dieren doen. 

36. Ik ben een poesje. 

KLEUTER VERTEL ME EENS .. . 
Beeldschriftboekjes door Mej. L.G.J 
Rehurnkel. 

Eerst serie. 

37. Vogels en hun nesten. 

38. Eekhoorn. 

39. Appel. 

40. Hond. 

41. Poes. 

42. Zwaan. 

43. Hyaoint. 

44. Blad. 

Tweede serie. 

45. Boerderij. 

46. Het koren. 

47. Konijnen. 

48. De post. 

DICK BRUNA BOEKJES 

49. De school. 

50. De Matroos. 

51. Fien en Pien. 

52. Het Circus. 

53. Het vogeltje 

54. Telboek no. 1. 

55. Telboek no. 2. 

56. De vis. 

57. Poesje Nel. 

58. De appel. 

59. Het ei. 

60. De koning. 

61. Boek zonder woorden. 

62. Ik kan lezen. 

63. Ik kan nog meer lezen. 

64. Snuffie. 

65. Snuffie en de brand. 

66. Klein Duimpje. 

NIJNTJE SERIE (Dick Bruna 
Beokjes.). 

67. Mijn witte hemd, Nijntje. 

68. Het feest van Nijntje. 

69. Nijntje vliegt. 

70. Nijntje. 

71. Nijntje aan zee. 

72. Nijntje in de dierentuin 

73. Nijntje in de sneeuw. 

Pa: EERSTE KLAS. 

1. Ik kan-serie D. Bruna 

2. Ik kan-serie O. Grée 

3. Woelewippe serie A. Schmidt 

4. Mijn eerst leesboek J. de Vries 

5. Kleine Tom serie. 0. Grée, e.a 

6. Blauwtje en Geeltje L. Lionni 

7. Daantje serie, L. Roggeveen 
Daantje doet boodschappen. 
Daantje gaat op reis. 

Daantje helpt een handje. 
Wees voorzichtig Daantje. 

8. Kinderverhalen. A. Battum. 

9. Bart Klimt in een boom. 

E. Bresford. 

10. Kleine Beer’s ponny. 

B. Bisset 

11. Ik weet, ik weet wat jij niet 

weet B. Newell. 

12. De blauwe maan. Dragt, Tonke 

13. Cu luz na man. M. Diekman 

14. Erik en het naalden dier. 

G. Evenhuis. 

15. Oliver de Olifant S. Hoff. 

16. De kabouterreeks, 

G. Kraay. e.a. 
Een dag bij Jip, Jap en Jop 
Herfst in het Bos. 

Feest in het Kabouterhuis. 
Jip, Jap en Jop in de sneeuw 
Does en poes en de geit 
W. Brinkkeneper 
Koosje krul W. Brinkkeneper 

17. Het poppenhuis. G. Kraay, e.a 


18. Het negerpopje Idem 

19. Een dagje uit Idem 

20. De poppenbruiloft Idem 

21. De boeken van kleine Sjang, 

E.F. Lattimore 

Kleine Sjang. 

Kleine Sjang en zijn vriendjes 
Kleine Sjang en de konijntjes. 

22. Sinterklaas en de struikrovers 

H. Laurey. 

23. Het boek van Ot en Sien. 

L. Lighart, e.a. 

24. De geheime club van drie 

M. Myrick 

25. Geen varkens over de vloer. 
M. Stolz. 

26. Kinderversjes, H. Laurey 
Daar komen de muzikanten. 

27. Tiny serie, G. HaagenM. 

Marlier. 

28. Ukke Puk. M. BoIIiger 

29. Okkie —serie L. Roggeveen 

30. Okki en zijn vriendjes, e.a. 

30. Tup en Joep serie, H. Arnol- 

dus. 

Tup en Joep eii de olifant, ea. 

31. Sneeuwwitje L. Timmermans. 

32. Juffrouw Langneus. G. Bo- 

mans 

33. Pietje Puk serie. L. Smulders 

34. Saskia en jeroen. T. ter 

Haar 

35. Hans en Hanneke serie, E. 

Stam. 

Het ziek poesje., e.a. 



E sapatunan di plataforma. 


Dos sapatu di plataforma 
ta pará den kashi 
mei-mei di hopi paña 
i tur sorto di dashi. 



Paña ta drenta, sali 
dashinan meskos. 

Pero doña dje plataformanan 
no ke bisti nan dos. 



Un dia e doña a bai broma 
na fiesta ku plataforma 
el a haña un dolo di pia! 

I bira steif-steif, te na su rudia. 



For di e dia ei juffrouw Norma 
a haña rabia riba plataforma 
anto ki ora ku e sali bai baila 
e ta bisti un par di sandalia. 


Diana Lebacs. 



Fabrica di Mosaico y blokki 

PELTIER 

Ta ofrece su distinguida clientela: 
Mosaicos tur color 20 x 20cm 
Mosaicos di Granito 25 x 25cm 
Vloer di Granito basha tur color 
Ta schuur y polish bo vloer 
Tur tipo di Blokki decorativo 
Blokki pa construction di 4“ y 6” 
y 8”.Diferente diseño di arte 
Murano. 

Nassaustraat 252 

Tarabana Tel: 2042 


FUM BEACS 
SELF SEBTICE 

Full Airecondicionado 
Pa tur comestibel di calidad 
carni fresco, berdura etc. 
na prijs barata, pasa na 
PALM BEACH SELF SERVICE 
Den Pueblo di Noord 
Tel; 1189 


fA TUR ARTICULONAN 


DI SPORT 


j.E.p; 

CABENDA 

Muchanan, tur e poesi'anan aki a wordu skirbi pa Diana Lebacs. Diana Lebacs a nace 
dia 12 di september 1947 na Curacao. E ta juffrouw di skol i kasá ku Pacheco Doma- 
cassé. Nan ta biba aktualmente na Bonaire. 

Diana ta skirbi hopi na Papiamento. E a skirbi un comedia pa mucha kwal ta: Buchi 
Wan pia fini. Tambe e a skirbi varios buki: 1. Nancho op Bonaire, 2. Ken ken pia di 
wesu, 3. Sherry, 4. Het paradijs van Oranje, 5. Samami, Hai., 6. Straf hok, 7. Ik eet, 
ik eet, tot ik niet meer kan. 

TRUK DI PAN. 


FIESTA 

Fiesta, fiesta! 

Slenger ku blas 
hopi, hopi glas 
pa parti limonada 
péchi ku maskarada 
toka un bon disku 
yen di saus ku sjeitu 
I balia ku pikete 

, i. 

koe bolo di kashupete. 


TIENDA DI MIWELA. 

Mi wela tin un tienda 
un tienda masha prét. 

Ei den e ta bende kokada, 
panseiku, mangel i tért. 

Mangel ku diesplaka, 
Kokada un yotm. 

Ta haña tért pa dória, 
panseiku p’un florin. 

Merdia ora skol kaba 
tur mucha ta kore bin. 
Panseiku, tért, kokada 
ta kumpra tur ku tin. 


Oh, fmminga, loco 
Ta pakiko, bo ta cana tanto 
Ariba bau, maner’un loco? 

Bo’n ta cansa? 

Bo sapato ’n ta gasta? 

Par’un rato, sosegá 

Unda bo ta bai atrobe? 

Bo’n caba di yega 
Bo’n bai, cu ya b’a bolbe! 

Ah, fruminga, loco 
Abo ’n ta cansa .... 

Bo tin mi kens, joco! 

Como contribushón na ña di mucha 
Scirbi pa: “Gina” 

Maart 10,1979 


Den kurá di nos kas 
tin un truk sin motor 
Un auto rókótókó 
un wabi sin balor 

E truc di mi tata 
No tin ni un stul! 

Ni porta, ni bentana 
i di baina un baiil 

Un dia mi tata 

a saka chést i mustrami su batata 
E1 a kita su kamisa 
i huntu nos a kuminsá hisa. 

Nos a hisa bleki i karga palu 
kans sjou ku kaha di herment 
lastra waya ku kabuya 
i kana tambaliá ku saku si cement. 

Henter dia mi tata a las 
el a hinka porta, el a hinka glas 
el a bati áki, bati áya 
i mara kos kibrá ku waya. 

E wabi bieu den nos kurá 
bo por bisa ki’bo ke 
a keda bunita i bon drechá 
un truk di kita sombré! 

Tur weekend mi tata 
ta bende pórchóp ku batata 
pan frances ku stobá 
i aros bruá ku karni mulá. 

Boshi hende ta bin para 
na bentana di nos truk. 

Mi ku tata, nos ta traha! 

Hómbu, nos ta masha druk! 




Awe cu mi ta pará riba drempi di 
biehez ta mira mundu core pasa mi 
dilanti, mi pensamento ta bai na mi 
hubentud. Si esperencia ta cos cu- 
por a bende, awe lo mi ta miliona- 
rio diferente bes. 

Ta lastima cu esnan cu tin gran ne- 
secidad di bon conseho no ke tumé 
ni pornada, pues tur loke ta kedá 
mi, ta dobla warda. 

Si mi sinta bisa un hende cu pobre- 
sa ta e mihó maestro den bida, l’e 
tira na mi cara cu mi fisolofia lo por 
a sirbi den tempu di “cauchi-baulo” 
pero no den e tempo moderno aki. 
Tambe nan lo bisa mi, cu si ta pa 
pobresa sinja nan y duna nan espe- 
rencia, miho nan keda ignorante cu 
placa den nan sacu. 

Tempu mi tabata haci biaha largu, 
na Hulanda un hulandes a hacimi e 
pregunta: si ta berdad cu nos aki no 
ta tuma molester sak abau pa piki 
un cen preto. 

Ora m’a contesté “ni un placa gran- 
di”, ela bisá mi francamente cu esey 
’n ta cos di blof sino mas bien un 
pureba cu abundancia a. pone nos 
perde balor di cos. Loke por perhu- 
dicá un pueblo pasobra tempu ’n ta 
keda mes bon semper. 

Y combersando riba tal tema ela in- 
vitá mi pa ban mira un pelicula 
masha instructivo. 

Tabata trata di un expedicion di po- 
co sientifico na Polusur, cual a ter- 


miná tragicamente, contrario di lo- 
ke hopi hende ta gusta, esta, un fin 
alegre. 

Den pasashi di e pelicula m’a mira 
con poco homber — no cask’e pin- 
da, pero homber — tabata pasa mi- 
seria pa cuminda ora provision a ca- 
ba. Si b’a mira cu ki alegria nan ta- 
bata bati pida buscuchi mas bieu cu 
mi wela den nan stoma, lo b’a hari 
y jora alaves. Sinembargo nan taba- 
tin curashi di selebrá pascu, isolá 
den un desierto di ijs, ijs y mas ijs. 
Despues di “cena” cada un a hanja 
un mangel comao regalo extra. 
E momento ey, ni maske b’a ofre- 
se nan dos mil florin pa e mangel, 
nan lo no a bendé. Ta kestion di 
djis dop’e riba lenga bolbe ward’e 
pa manisé. Mira ki balor un man- 
gel a hanja atrobe. 

Mi ta pidi pa nunca nos lo no yega 
asina leu, pero ta bon tuma esaki 
na consideracion. Ora bo ta banja 
den abundancia, no lubida majan. 
Pa poco cu bo entrada ta, sera wo- 
wo pone algu na banda kremenchá 
loke bo ta gasta. Nota bon: spaar 
prome y gasta despues, pasobra si 
bo cuminsa cu gasta, nunca lo no 
resta pa bo spaar. Y pa poco cu 
esey ta, e tin su balor. Si bo tin 99 
ct. Ni maske bo canta gai di dia y 
anochi, e’n ta bira un florin. Pues 
saca bo som. 

Elis Juliana 
Saca for Maka Taka 


c^SENSHI 

Cu pasenshi bo ta gana gloria, mas- 
ke ta di bleki lechi. 

Den bida hende mester tuma, lidia, 
wanta, tene, carga pasenshi, pero 
tin ora, si pasenshi tabata un patia, 
lo b’a habri brasa lagé cai spat na fi- 
lingrana. Ma un cos ta cierto: Si 
bo’n tin pasenshi, bo ta pasa masha 
malu den bida. Pa falta di pasenshi 
tur cos ta parse bo mas fastioso cu 
en realidad e ta, y segun palabra di 
bieunan: Ora bo ta di malu, papel 
fini ta cortá bo. 

Nota cu net dia bo tin mashá purá 
pa un deligencia di suma importan- 
cia e sháfer tin cu para un anja largu 
na estacion di gasolin te ora su tur- 
no jega pa e jena gasolin, jena radio- 
tor, jena tayer y conta e cen pretu- 
nan. Perdiendo pasenshi bo ta baha 
drenta un otro autobus. 

Apenas esey a core cincu minuut 
cu un “piwwwfff” ta avisabo cu e 
aire presu cu tabatin den e tayer a 
hanja un chens di scapa. 

Bo cabuja di curason ta hala mara 
na konopi y pa coroná obra e auto- 
bus prome ta huma pasa. 

Bo ta baha y excusa bo mes cu bo 
tin mashá purá. Tur otro autobus 
cu ta pasa ta cáncán di ta di pasa- 
hero. Pero pa bo suertrun bon ami- 
go ta tene misericordia cu bo y 
ofrece bo un cabei’ boto den su 
“stillrunning”. E ta combersa te 
haci bo raal y bo ta contestá su ri- 
páranan sin sa de que se trata. E 



MIRA BON 
Y ALAVEZ 
MUSTRA BON 













auto di mes ta slow y esun boso di- 
lanti. . . pero hende por lage namo- 
rá tur caminda bin imitá paloma 
den un auto cu ta core riba caja? 
Nan ’n pro a bai sinta bau di un 
Pal’ i cadushi o subi den dje? Bo ta 
kau bo lenga kiér sa cu nán ta sinti. 
Ata’wo bo amigu ta lora den un 
hanchi pa bai busca un “tanta” culo 
ta clá ta wardé. Esey ta saca cabes 
lur den bentana cu un panja den 
man. Lo e ta clá unbé. Bo ta war- 


Hopi vez, nos ta tende: “Mira e 
hippies ó e drogadictonan!” Mun- 
do henter ta conlra e vagabundonan 
aki. Si' , ta berdad y nos mester 
aceptá cu nos nó ta gusta e hende- 
nan aki! 

Hopi vez, nos ta scucha programma- 
nan bashi', na radio o televisión, cu 
mester haci algo pa yuda e desca- 
riadonan aki! Pero kiko a worde ha- 
ci', kiko lo ser haci', kiko lo mester 
socedé pa protehá nan for di garra 
di “adultos corompi'”, cu ta daña 
nan, tanto homber como muher! 
Tin di nan ta alcohólico; atrobe nos 
lo bisa, cu esaki no ta nós proble- 
ma. Nós, no ta alcohólico, nós no 
ta droga, nós no ta culpable di nan 
ácto nan di sinverguenza. Kiko ta 
di e damitanan, cu solo ta sorpren- 
dé ariba caya? Ta moderno nan ta? 
Tur esaki, nos lo pensa y talvez bi- 
sa. Pero nos tin cu stop y analizá 
nos mes, pa mira si talvez nos no a 
contribui' den algo pa cu tur e des- 
gracianan aki. .. . 


da te blica y e cusinchi di auto ta 
transformá den un cama di feneta. 
Porfin e ta bló pero bolbe bai 
p’aden pa busca su portomonai cu e 
ta bin hanja tra’i spiel. Ora e drenta 
sinta, un perfume sterki ta marjá e 
shafér, abo y e bateria cu tin un cel 
danjá. Banpusha’wó! 

Elis Juliana 
Saca for di Maka Taka. 


Tur e joven nan aki, tambe tawata 
mucha chikito cu un vista clá y un 
mente sano! 

Talvez, den nan tempo di niñez ó 
adolescencia, nos no a duna nan lo 
suficiente cariño ó comprensión y 
nos a laganan bai den un mundo 
hostil; sin ningun forza, sin ningun 
apoyo moral; cu un inmenso vaci'o 
y e deseo di ta pertenecé algun ca- 
minda! 

Ora nos juinan ta salu y sabi' y sin 
problema, pa nos hopi biaha esaki 
ta suficiente. Pero si ta contrario, 
bueno, anto mesora nos ta busca 
ta ken tin e culpa! Mal amigo a da- 
ñe, esaki nos ta tende tur ora. Pero 
ken tin e falta cu mal amigo a duné 
mal consejo? Por ta, cu na cas, ta 
reina un atmósfera insoportable . . . 
Jiu ó mucha fastioso, ta casi sem- 
per, jiu cu na cas no tin atenshón 
p’é y pa su problemanan. 

Lo ta mihó, promé cu tur cos aki 
na mundo, pa no busca e falta p’afó 
di cas, y pa nos stima nos jiunan y 


cuminzá di ora cu nan ta chikito! 
Esaki no ta nificá duna nan tur cos 
di hunga cu nan kiér ó bisti nan cu 
paña caro. 

No, stima nan, kiér meen, p.e. duna 
nan un poco di bo moméntonan 
precioso cu bo ta reservá pa bo pro- 
pio diversión. 

Dedicá un hora hungando cu bo jiu- 
nan. Scucha nan “day-dreams”, 
nan problemanan chikito, y no bisa 
nan: mucha laga di maha, mi ta mi- 
ra novela!. Y bo no por drecha su 
bicicleta pasobra bo man ta tembla 

di tanto bitter. 

Bo tawata sá, cu ta vale la pena pa 
por ta hunto cu nan, ora cu p.e. 
nan a descubri un hol di frumin- 
ga? Ki emoshon nan a sinti! Si bo 
por tawat’ei pa yuda busca e wiel, 
cu a ranca for di e auto di polis, cu 
nan tawata hungando cuné! 

Bo por imaginá bo, cuanto sufri- 
mento bo por a aliviá, ó bo por pen- 
sa cuanto dolor ta pa e mama chiki- 
to, ora e pia di su popchi a los? 
Si' tur esakinan ta asina cos chikito, 
cu ta nificá asina hopi den e mundo 
chikito di e rnucha, bo jiu! 

Si solamente bo por tawata cu nan 
pa yuda nan den e momentonan 
aki, cuanto felicidad lo bo no a tre- 
ce den e curason chikito aki! 
Permiti' bo jiu ocupá algo di bo 
tempo. 

Bo’n ta kere Papi, cu den bo spare- 
time bo por siña e mucha homber 
con pa pisca o con pa traha un fli? 
Y abo Mam_y, cose un bisti' pa e 
popchi hunto cu bo ju, abo tambe 
lo disfrutá di e momentonan aki! 
Stima nan, laga nan sinti, cu bo ta 
apreciá nan. Mustra nan cu nan ta 
algo mashá valioso den bo bida. 




R-4-ANirsi 

Cuminzá stima nan di chikito. Guia 
nan cu amor, pa nan no descariá, pa 
nan por ta bo orgullo mañan! 
E bar ó bo amigonan tin preferen- 
cia ’riba nan? No, esaki nó por ta! 
Duna nan awe, e amor cu bo ké pa 
nan comparti cu bo mañan. Mustra 
nan e baló, cu bo ta spera di haña 
serca nan e dia di mañan. Duna res- 
pet, pa nan respetá bo, pero ante 


todo, duna nan amor, nan merecé 
esaki! 

Percurá pa bo jiu, no conocé e mun- 
do espantoso di soledad, bashi y sin 
afecto .... 

Siña nan conocé nan religión, pa 
nan por tin un apoyo mañan, un 
bon caminda pa cana .... 

Sr. Gina de Paula 



Tin diferente opinionnan tokante e 
manera kon mayornan lo mester 
eduká un yiu. Taray ta kere ku e ta 
dificil pa bisa kua opinion ta esun 
ma mihó. 

Cada mayor ku tin un yiu sá kon e 
mester cria su yiu y e ta hasie le ku 
amor. E kier pa su yiu bira grandi y 
ku su yiu ta wordu respetá y honrá 
den e komunidat. 

Pa es motibo Taray lo kier duna un 
ayudo door di skirbi e articulo aki. 
No ta nos intenshon pa bisa kon lo 
e mester ta pero si duna un of mas 
ideanan segun nos opinion, kon lo 
bo por juda bo jiu pa desaroyá su 
mes. 

Den e articulo aki Taray lo kier bai 
wak bon, generalmente, yiunan ta 
wordu eduka na kas y purba di for- 
mula un opinion for di esaki. Lo 
por ta bien posibel ku e observa- 
shonnan hasi no ta kwadra ku e 
edukashon ku bo ta duna bo yiu. 
P’esey Taray ta kere ku kada per- 
sona lo mester huzga pa su mes, kua 
informashon ta kwadra ku su per- 
sona. 

Pa trata e tópico di edukashon di 
mucha ku e siguiente pregunta: 
“Kon pa eduka un yiu pa asina e 
por ta un amigo di bo personay na 
mesun momento munstre’le e bon 
caminda.” 


FCRmn’s 

Ban 


Dl BO AMIGO 
NICHO TROMP 


E CERBEZ PREFERI 
NA NOORD 


★ 

'MponTtO 


Heineken' 



Agente: Mercurius Trading 
Fergusonstr. 116 
Tel 1740-2345 



travel bureau 


BO KIER BIAHA 
BON Y COMODO 
ANTO 

MARTIJN TA HIBABO PA 
AIRE, LAMAN YTERA 

Havenstraat 10 Oranjestad 
Of jama: 1492 - 1493 
Despues di ora di oficina: 
2571 


















Esaki ta un pregunta cu no tin un 
kontesta fiho manera un reseta di 
kualkier cuminda. Pero si ideanan y 
sugerencianan por worde hasi cu 
por ta un ayudo pa cada hende han- 
ja sa pa su mes kon e lo eduka su 
yiu. 

Hopi mama of tata kier ta un amigo 
pa nan yiunan, pero na es mesun 
momento nan ta straf e mucha si e 
hasi algo ku den man bista no ta 
bon. Un amigo lo traté’le asina?? 
E mama ta pone e yiu haci cierto 
trabaonan na kas, sea si e mucha 
kier of no. Un amigo lo no por ha- 
si esaki tampoko. 

Awor esaki no kier meen ku bo per- 
sona, komo mayor tin ku habri man 
y laga bai. 

Na promer lugar ta necesario pa un 
mucha sinti cu su majornan ta scu- 
chele y kier comprendele. Esey ta 
nifika ku mayornan mester por para 
habri pa ideanan y sentimentonan 
di nan yiu. 

Pa un mayor por tin bon kontakto 
ku su yiu ta necesario pa e tuma 
nan palabra na serio, maske ku den 
nos bista of den bista di nos komu- 
nidad, e ideanan of sentimentonan 
ta zona stranjo. Por ehempel si un 
yiu chikito ta hunga ku su kurpa 
nos ta stop’e y purba di kita su 
atenshon di eynan. E mucha so ta 


comprende pakiko e no mag di hun- 
ga ku su mes kurpa y alaves ta po- 
ne’le hanja un berguensa pa su mes 
curpa. 

Lo ta importante pa pone atenshon 
na loke ta biba den un mucha (kon 
ridikulo ku esaki por ta) y asina lo- 
gra ku e ta sigi crece for di su mes 
pensamento y sentimentonan. 

A1 contrario e hecho di hari of ridi- 
culisá un mucha ta kibra poko-poko 
e confiansa di e mucha den su mes. 

Klaro, un mucha ta chiquito y no 
por carga responsabilidad sin mas. 
Lo e mester sinja carga responsabili- 
dad. Un manera kardinal pa un mu- 
cha sinja esaki, ta door di sali for di 
su mes experiencianan. Si un mu- 
cha mishi cu un sigan'a ku ta kimé- 
le lo e no mishi ku e sigaria mas. 
E a sinja door di e resultado e kon- 
sekwensia di su mes aktuashon. 

Di otro banda ta asina ku mayornan 
mester protega nan yiu pa cierto 
situashonnan ku por ta peligroso. 
Aki e manera di sinje for di expe- 
riencianan só no ta bastante ade- 
kuado. Kombersashon ku otro ta 
bira necesario. 

Si pa e mayornan ta bisto ku un ak- 
tuashon por tin un resultado malo, 
e mayor por spierta e mucha y spli- 
ke’le di kon e ta malo y pakiko e 
otro manera ta miho. Laganan dis- 


kuti ku bo si nan tin un otro opi- 
nion. 

Si e mucha no kier skucha awor, lo 
mester lagé experiencia e resultado 
malo di su aktuashon??? 

Un kontesta riba e pregunta ta difi- 
cil pa hanja, pasobra e ta depende 
di e situashon. E decishon ku e ma- 
yor ta tuma lo mester ta di tal for- 
ma ku e no ta kita un experiencia di 
e yiu den kual e yiu por a sinja algo 
mas aserka pa su mes desarojo. 

Un mucha ta hanja kada siman pla- 
ka di su mayornan pa gasta. E mu- 
cha ta gasta tur su plaka na cos du- 
shi den algun dia y despues ta bin 
puntra jsu mama pa mas plaka. 
Semper e mama ta dun’ele pasobra 
e tin mester di dje. Si un dia e ma- 
ma ta splike’le ku e no por hanja 
mas plaka pasobra e a gasta tur su 
cen kaba, lo e mucha por sinja for 
di dje ku otro biah ae mester tene 
kuenta ku e no ta gasta su plaka 
prome ku fin di siman. 

Asina e mucha ta sinja pa ta respon- 
sabel pa su mes aktuashonnan. 

Di chikito un mucha por sinja tuma 
desishonnan su mes, pa su mes y 
carga e responsabilidad. Un comien- 
so por ta ku skohemento di panja 
pa e bisti y poko poko por lagé bai 
dicidi riba mas y mas kos. Asina e 
mucha por sinja di carga su mes res- 
ponsabilidad y e ta sinja pa bira un 
persona cu por para riba su mes pia- 
nan. 

Kiko ta e bon kaminda ariba kua bo 
persona lo kier guia bo yiu?? Esaki 
ta dificil pa kontesta pero si e pre- 
gunta por wordu amplia ku e si- 
guiente preguntanan. E bon kamin- 
da ta esun ku abo ta hanja bon of 
esun ku komunidad ta hanja bon of 
esun ku e mes ta hanja bon? 

E caminda bon pa bo yiu, por ta e 
caminda cu e mes ta skohe, bao di 
giua di bo persona, como mayor. 
Pa esaki ta posibel, e mucha lo me- 
ster hanja chens pa sa y sinti kon e 
mes ta. E mucha lo mester por han- 

Laga abo i bo yuinan disfruta di momentonan asina. 











ja chens di experimenta mas hopi 
ku ta posibel, ku su mes capacidad- 
nan y talentonan. E mucha ku ex- 
perimenta ku su kurpa, kuanto for- 
sa e tin, kon lew e por tira un bala 
of piedra, e ta expresá su ideanan 
hungando ku por ehempel lodo. 


E mayornan por respaldá e mucha- 
nan crece den su desaroyo door di 
dunele e informashon necesario pa 
e komprende e mundo ku nos ta bi- 
bando aden y sosten, komprenshon 
y amor di bo persona como mayor. 


TARAY LO KIER A SUPLIKA 
TUR SU LESADORNAN KU TIN 
ALGO DI REMARKA RIBA NOS 
ARTICULO PA MANDELE PA: 
REDAKSHON TARAY - CEN- 
TRO DIBARIO NOORD 
NOORD 74 - ARUBA 



Entrevista ku 

SRA. CARMELITA FARRO 


En relashon ku e anja Hi mucha Ta- 
ray a entrevista Sra. Carmelita Far- 
ro tokante e bida di un mucha ta al- 
rededor di anja 1920. 



TARAY: Sra. Farro lo por konta 
nos algo encuanto e bista di huben- 
tud den tempo di señora su infan- 
cia? 

Carmelita Farro: E tempo ey taba- 
ta un tempo pober.E notabata sina 
fasil manera esun cu e hubentud di 
awendia tin. Tur mucha mester a 
yuda den kunuku of den kas. 
E tempo ey nos no tabata za hunga 
hopi. Mucha muhernan tabata hun- 
ga ku popchi di panja, pa mucha 
homber no tabatin nada pa hunga 
ku nle. Solamente riba diadomin- 
go e mucha muhernan tabata hunga 
ku un popchi. Trahamento riba dia- 
domingo tabata wordu mirá komo 
pica. Riba diadomingo un amiga di 
mi tabata pasa dia serka mi y e otro 
diadomingo ami ta pasa dia serca 


dje. Hopi biaha nos ta hunga ku 
powchi e ora ey. Diadomingo nos 
ta bai misa 8’or di mainta y 4’or di 
atardi nos ta bai misa di alabansa. 
T: Kon e hubentud tabata pasa 
un dia den siman? 

C. F.Mainta ora mi lanta mi mester 
a hiba e carnenan y e bakanan den 
kunuku y sera e kunuku. Despues 
di come mi ta bai skol. Skol ta ka- 
ba 3’or. Ora nos jega kas nos ta co- 
me y despues saca e carnenan y e 
bakanan for di kunuku (na Sabana 
Liber) pa hibanan te Jucachi (Palm 
Beach) pariba di Holiday Inn (club 
di Polako). Ora a jega kas mester 
mula maishi, mula of bati nan of pi- 
ki palu pa traha candela, pa cushi- 
na. Tambe mi tabata gusta strika 
paña. 

Prome aya e hero di strika tabata 
wordu keinta riba un candela di pa- 
lu. Ora e hero di strika a bira ba- 
stante cayente nan ta raspa e chimi- 
né abao pa e no susha e panja. 
Anochi e muchanan tabata yuda 
nan mayornan traha|Sombre, e se- 
ñoranan tabata traKá e copa di e 
sombrenan. 

T: Señora por a duna un splika- 
shon kon e skolnan tabata? 
C.F; E prome skol tabata na pos 
santana. E prome juffrouw di skol 
tabata mama di Agnes Kelly (Ag- 
nes Kelly tabata mama di Centro 
di Bario Noord, Red) E tempo ey 
nos no tabatin papel ni pen. Nos 
tabata skirbi riba lei. 

E muchanan ku tabata menos po- 
ber por a kumpra un lei di piedra. 
(un lei di karbon tabata costa un 
sen chikito, un lei di piedra taba- 
ta costa un cen grandi) 

E mucha hombernan y e mucha 
muhernan tabata sinta den mes un 
klas. Pero nan no tin mag di sinta 
hunto. E hombernan mester sinta 
dilanti y e mucha muhernan patras. 
Nan no tabata mag di hunga ku 
otro. Skol tabata sera na novem- 
ber. Na fin di e anja di skol juf- 
frouw ta duna cada mucha un prijs, 
e porta un prenchi of un buki of 
algo otro. 

T: Señora Carmelita a compara 
en breve kon señora ta waak 
e diferente entre e hubentud 
di awendia y hubentud di an- 
tes. 

C.F. E hubentud di awendia ta biba 
den un paradijs. E libertad ku nan 
tin awendia nos no ta tabatatin. 
Nos no tabata konose fiesta. Tam- 
poko nos no tabata tin plaka pa 
kumpra tur e panjanan bunita ku e 
hubentud moderno konoce. 

Den nos tempo nos mester a yuda 
nos na kas y traha duru, planta 3 te 
4 cunucu ku boonchi, komkombet, 
pampuna, etc. Nos no tabata come 
cuminda di bleki. Schminck nos no 
tabata conoce solamente un palao. 
Poeiroe nos tabata pone riba nos 


Señora Carmelita a splika ku antes 
e mucha hombernan cu muchamu- 
hernan tabatatin kontakto ku otro. 
Kon nan tabata topa otro anto?? 
C.F. Si un mucha homber tabata 
gusta un mucha muhe, e ta buska 
un motibo pa e papia kune’Ie. Si 
e ta ripara ku e mucha muhe ta han- 
ja su presencia agradabel, e ta pun- 
tra e mucha muhe si e mag di aser- 
ka su mayornan pa puntranan per- 
mit pa bishite’Ie na kas. Si e ma- 


yornan ta bai di acuerdo lo e mag 
di bishita e mucha muhe riba sier- 
to dianan. Pero nan no mag di sin- 
ta mucho serka di otro. Ora olo- 
shi bati lO’or e mucha homber me- 
ster bai lO’or ta ora di resa rosario. 

Asina nos a finalisa e entrevista cu 
Sra. Carmelita Farro. Deseando su 
persona hopi forza y salud den su 
bida. 

CRAN CONCURSO Dl 
STORIA Dl NANZI 


Abo mes, si, skirbi un storia di Nan- 
zi. 

Tin bon noticia y siguramente lo bo 
a tende o lesa kaba: E aña aki ta 
aña di mucha. 

Hende grandi lo pone mas atenshon 
pa tur muchanan aki na mundo. Ta 
pesey Redakshon Di Taray kier a 
mira kon bon fantasia di nos mu- 
chanan ta. 

♦ 

Redakshon di Taray ta invita tur 
muchanan ku ta lesa e pida aki pa 
nan mes pensa, y skirbi un storia di 
Nanzi ku no ta existi ainda!!! 
Lesa bon! E mester ta un storia ku 
ni un escritor a jega di skirbi den su 
bida. Haci manera tabo ta bin pa 
promer biaha ku un storia ariba un 
Nanzi. 

Lo tin hopi premios bunita pa e ga- 
nadornan. Tur mucha te cu 14 aña 
\ag di participa na e concurso. 

Manda bo storia mas:.pronto ku ta 
posibel pa nos. Tambe bo por pidi 
bo juffrouw of meneer di klas pa 
laga boso traha e storia y asina boso 
tur ta manda tal storianan hunto. 
Muchanan di differente gruponan 
tambe mag di' participá. 

PREMIONAN: 

Prome premio: Un chopper 
Otro premionan: 

1. Unstep 

2. Un set di buki (10) 

3. Un skate -board 

4. Un oloshi di man 

5. Un saku di mangel 

6. Un disco (kantikanan di mu- 
cha. 

PREMIONAN: 

Tin dos promer premio. Y lo bai 
mas di.. . premionan, p.e. bukinan, 
weganan di mucha, bala, disko, etc. 
E promer premio mayor ta bai pa e 
mucha te cu 9 aña, cu a skirbi e mi- 
hor storia di Nanzi, e otro premio 
mayor ta bai pa e mucha di 10 te 
ku 14 aña ku a skirbi e mihor storia 
di Nanzi. 

Di tur participantenan nos ta pidi 2 
kos: 

a. E bon kontesta ariba e 2 pre- 
guntanan. 

b. Un propio storia di Nanzi. (E 
no mester ta mas largu cu 3 of 
4 banda di blaadchi) 

JURADO: 

Na ora di juzga e storianan lo 
nos no waak na esun ku a skirbi e 
storia di mas largu, of esun ku me- 
nos fout etc. 

E juradonan lo keda un secreto. 
Despues di e concurso lo nos publi- 
ca nan nomber den nos TARAY. 


Nomber:. 

Adres: . 

Edad: . 

Klas:. 

School: . .. . .. 

1. Kuanto pia Nanzi tin? 

— e tin 2 pia manera hende 

— e tin hopi pia 

— e tin solament 8 pia 

2. Ku ken Nanzi ta kasá? 

— Ku Shi Maria 

— Ku Cha Tiger 

— Ku Shon Arey 


MANDA OF ENTREGA: 

Manda bo storia Redakshon, ku e 
formulario ariba e pagina aki. Tin 
dos preguntanan pa kontestá. Skir- 
bi bo nomber y adres tambe. No 
lubida esey. Si bo rumannan of fa- 
milia kier manda un storia pa nos, 
e por skirbi loke ta para ariba e for- 
mulario over. 

KORDA BON: ku kada storia, man- 
da bo nomber i contesta e 2 pregun- 
tanan. 

Redakshon di TARAY ta spera di 
haja tur e storianan mas pronto cu 
ta posibel. 

Ultimo dia ku nos ta tuma e storia- 
nan ta: 30 september 1979. Mandé 
pa post of trece durante oranan di 
oficina na Centro di Bario Noord. 
Nos Adres ta: 

Redakshon di Taray 
“Nanzi” 

Centro di Bario Noord. 

Noord 74 
P.O.B. 322 


- 

FORMULARIO - NANZI 
(Mandé ku bo storia) 

























OPINION DINOS MUCHANAN 




Nomber: 


Adres: 


Muchanan esaki ta 2 pagina espe- 
cialmente pa boso. Despues ku bo 
kla ku bo tarea di skool bo por ku- 
minsa. Hala streep, pinta i traha al- 
gun figuranan. Juda bo ruman chi- 
kito tambe of pidi bo mayornan pa 
lesa loke bo mester haci. Si boso ta 
gusta pa nos pone mas pinturanan 
anto laga nos sa. Skirbi nos i bisa 
kon bo a haja e paginanan aki. 
Nos Adres: 

Revista Taray (mucha) 

Noord 74 
P.O.B. 322 


Edad: 


klas: 


Mi 


korta esaki i mandé pa nos. 

- ^>< 



Uli 

DOOIHOF 


Akinan bo ta mira un doolhof. Esa- 
ki ta un hoffi na unda bo por perde. 
Si bo kamna bon i skirbi tur e let- 
ternan ku bo ta enkontra, anto bo 
por lesa e promer zin (frase) di un 
kantika hopi conoci. 

HHSI E KHMINDH 



Algemene Bank 
Nederland N.V. 



Aruba Branch 



BO POR KONTA? 


Bo por jena e vierkant abau asina ku tur ta sali hunto 15. 
Usa e cifranan di e otro vierkant. 


1 

2 

3 

4 

5 

6 

7 

8 

9 



15 

15 

15 

0 BOTON Y SWAFEL 


Ku e materialnan aki bo por traha 
hopi figuranan. Ponenan ariba un 
papel i plaknan. Pintanan tambe. 
Aki bao tin algun ehempelnan. Pur- 
ba traha tambe di bo mes. 

Por ehempel; 

1. garoshi 

2. juffrouw 

3. kas 

4. pal’kwihi 

5. solo 

6. flor 

7. koredó 

8. den klas 


I 

mira nan? 



DEN E HOKKI ARIBA TIN 6 OBHETOS. SOLAMENTE UN 
TA PINTA DEN E ILUSTRASHON AKI. BUSKE! 


BESTUUR DI CENTRO Dl BARIO NOORD 
TA MANDA UN FELICITASHON 
NA TUR MUCHANAN Dl NOORD Y ARUBA 
DEN AÑA INTERNATIONAL Dl MUCHA 

CUATER RECETA PA NOS MUCHANAN 


Manera nos muchanan sa no ta tur 
nos mayornan ta laga nos mishi na 
stoof of furnu. Ta pesey si algun di 
boso nan kier purba traha algo for 
di e recetanan aki di Taray. Laga 
boso Mamay juda boso anto. 

1. Letter di pinda 
3/4 l.b. harinja di pan 
1/2 L.b. sucu blanco. 

6 Webo 

1 Lb. pinda (pero cu su casca) 
hasa y mulá 

1 theelip di baking powder 
1 theelip di kanneel 
1 cuchara vanilla 

1/2 theelip kruidnagel fini mula. 


Bati e webonan bon bati despues 
pone e sucu acerca y sigi bati. Bru- 
ha e baking powder den e harinja y 
ora e sucu bati cu e webo ta c!a ba- 
sha nan poco, pocosaden sigun ta 
drei. Mescla nan bon den otro y 
despues agregá e kaneel, e vanilla y 
kruidnagel. Como ultimo basha e 
pinda mulá aden y ta forma un 
mansa, si esaki ta un tiki moli tira 
tiki mas harinja aden. 

Ta forma awor e letternan y ta po- 
ne nan riba un planchi huntá cu 
rees y cu harinja di pan gestrooi ri- 
ba dje. Ta horna nan den forno na 
temperatura no mucho cayente du- 
rante 15 minuut mas o menos. 

2. Dushi di lechi. 

2 bleki di lechi (chikito) 

2 bleki di awa (midi cu e bleki lechi 
1 Ib. disucu 

1 cuchara grandi di vanilla 

Pone e lechi hunto cu e awa, sucu 
y vanilla riba stoof laga nan herbe 
cohe punta. Ora ela cohe punta y 
cuminsa bira diki, ta bahé for di 
stoof y batié bon bati. Sigun ta ba- 
tié e ta bira diki. Ora e ta basta diki 
ta bashé riba un tabla of den forma 
chiquito. Ora e fria por corté na 
pida of sacanan for di formanan. 

3. Potato Chips 

Potato Chips ta batata corta masha 
fini mes. Nan por wordu usa tam- 
be pa snacks. Si ta pa mas persona 
mester usa mas batata. Pa un per- 
sona ta usa: 

1 Batata 
Azeta dushi 
salu 

Casca of pela e batata. Despues laba 
e batata Corta of schaaf e den snee- 
chinan fini y despues secanan den 
un serbette. 

Pone un planchi na candela cu po- 
co azeta. 

Laga e azeta ceinta cayente y des- 
pues pone e sneechinan den azeta. 
Laga e chipsnan lek pa e vet sali po- 
co y despues strooi un tiki salu. 
Nan ta cla pa come. 


4. Gelatinepudding for di paki 
(marca Jelly of Royal of Jel- 
ly.O) 

E receta aki ta suficiente pa 4 of 6 
persona. 

1 paki gelatine pudding 
1 koppiawa 

1 koppi awa frieuw of 6 klompjes 
ijs. 

Pone 1 koppi awa herbe. 

Basha loque cu tin den e paki den e 
awa cu ta herbe y keda draai e te 
ora cu no tin klompi mas. 

Awor bo ta basha e awa frieuw of 
ijs den e wea cu ta na candela (riba 
stoof) 

Awor basha e pudding den un for- 
ma of schaalchi y despues pone den 
frigidaire, lage bira frieuw y duro. 
Despues spoela un schaalchi plat no 
seke, anto bira e pudding aden. 
E ta cla pa wordo sirbi. 


















HOROseoPO 


PA NOS MUCHANAN 


GEMU^I 21 mei - 20 Juni 


Ta bira tempo pa pone mas atenshon na e les- 
nan di skool. Purba di tin kla bo huiswerk na tem- 
po i asina bo no mester di haci uso di schrift di 
otro mucha pa su majan mainta. 



CANCER 21 Juni - 22 Juli 

Bo mes sa ku si bo lesa hopi buki esaki lo ta 
un ajudo grandi pa bo mes. Lo bo por bisa loke bo 
ta pensa, desea, gusta mas rápido ku bo mes por a 
kere. Lesa korant, revistanan i skucha bon ora otro 
persona ta sinja of papia ku bo. 


LEO 23 Juli — 22 Agosto 


Den klas i den bo team di bario bo ta sobresali 
ariba tur otro mucha. Bo ta un bon hungador. Sigi 
asina. Awor aki bo mester purba di juda e otro mu- 
chanan pa nan tambe jega un poko mas lew. Anto 
si' lo boso sali eampeon den e weganan deportivo. 




VIRGO 23 Agosto — 22 September 


Mucha, ta tempo di malesa. Korda di kuida 
bo kurpa. Aki poko dia lo nan parti rapport atrobe 
i si pa mala suerte bo mester bira malo, lo bo perde 
hopi les. Kome bon pa bo keda fuerte. 



Kuida bo animalitosnan bon. No laga nan pasa 
hamber i sed. Tambe hunga ku nan, pero no mal- 
tratanan. Bestia tambe ta sintinan feliz, ora ku e 
donjo ta dunan nan un poko di atenshon. 



(?Na kas tin hopi trabao. Mama ta limpia kas i 
bo ruman i abo ta pone tur kos den un frega di wo- 
wo ariba bao. Ta pakiko? Perkura pa ora bo bruha 
algo, bo por dreché, limpié atrobe.' Buska un baso- 
ra i laga e luga limpi, limpi. Korda tambe riba boso 
jardin. 





SAGITARIO 

22 November — 21 December 


Bo amiguito(a) ta haci aña den e dianan aki. 
E lo invitabo pa bin fiesta. Bai i gosa hopi mes. 
Korda ariba e regalo. 


CAPRICORNIO 
22 December — 19 Januari 
Na kas papa lo gana un premio grandi. Bo sa 
kiko bo ta bai kumpra,kaba? No gasta tur. Bisa bo 
mayornan pa nan spaar algo. No kome hopi man- 
gel!!! 


ACUARIO 20 Januari - 18 Februari 


Bisa bo juffrouw of meneer ku den Noord tin 
un salinja ku hopi parha bunita. Boso por huur e 
bus di C.B.N. i asina sinja algo mas di nos parhanan 
bunita. Sinja numa e kantikanan di parha. 


PISCES 19 Februari - 20 Maart 


Na Kas bo famia tin plan di haci un biahe. 
Buska buki i plaatchi di e lugar ku boso ta bai bi- 
shita. Ta hopi interesante. Bin konta nos kon a 
bai. 


ARIES 21 Maart - 19 AprU 

Lo bo sorpresá bo rumannan door di lanta 
mainta tempran i pone pa kada un, un bouquet di 
flor na mesa, promer ku boso bai kome. Esta con- 
tento lo nan keda. Bo ta sintibo gosá. 


TAURO 19 April - 20 Mei 

Esta dushi lo ta, si abo lo por a cushina un dia 
pa henter famia. No worry, Bo a mira e recetanan 
pa e muchanan kaba? Tin fiesta na bo kas i tur 
hende lo puntra ta ken a traha e dushi konserba, 
kuki, ey. 












